અમદાવાદ-મુંબઈ બુલેટ ટ્રેન પ્રોજેક્ટ માટે જમીન સંપાદનનું કાર્ય પૂરું કરવા ગુજરાત સરકાર પાસે નવેમ્બર 2018 સુધીનો સમય છે. ત્યારે બુલેટ ટ્રેનનો વિરોધ કરી રહેલા ખેડૂતોને શાંત પાડવા માટે સરકારે 25 ટકા વધુ વળતર આપવાનો નિર્ણય કર્યો છે. મહેસૂલ મંત્રી કૌશિક પટેલે કહ્યું કે, આ પ્રોજેક્ટ માટે જમીન સંપાદનનું કામ ખૂબ ઝડપથી ચાલી રહ્યું છે. કુલ 508 કિલોમીટરનો પ્રોજેક્ટ ગુજરાતના 8 જિલ્લાઓમાંથી પસાર થશે. 196 ગામડાંઓમાંથી કુલ 676 હેક્ટર જમીનનું સંપાદન થશે.